钦定古今图书集成/明伦汇编/氏族典/第354卷 > 《四川总志》 > 《氏族谱》
## 钦定古今图书集成/明伦汇编/氏族典/第354卷 > 《四川总志》 > 《氏族谱》

勾氏、隶新繁、隶华阳；勾龙氏隶华阳、隶郫、隶温江，皆
祖勾望。孔氏七十子，曰井疆，三国蜀，曰扶，其裔也。唐
末有曰惟立，以扈卫僖宗为将军。二子弇。会王建攻
彭州，弇与勇烈侯杨晟死之，会匿新繁民间，遂隶新
繁。四世孙士良，登庆历六年第，官至朝请大夫。七子
以赏以第，皆有官。第二子宗颜，官至朝奉大夫。第四
子宗召与颜之长子涛迭登进士第。涛贵在高庙时，
宰相赵鼎实荐之，鼎言：“蜀有鸿儒，可充载笔之任，然姓与御名音同，臣未敢荐。”高宗曰：“勾龙氏古有之。”遂
自涪陵召涛，而勾氏著矣。涛言事称上意，繇郎曹间
岁除给事中，大抵以荐士为己任，士因涛荐召，凡数
十人，后多为名臣，唐公文若其一也。序其《外制集》云
尔。以是为权相忌，遂出除潭州，力辞乞祠，许之。乞归
蜀，不许。寓居秀州华亭卒。子跞，从子距路、蹈跞典三
州，两持使节，除职帅夔卒。馀以赏在官，官至孙云。曰
咏，登宣和第第二。其子辅，登绍兴第。赏为四川类试
第一，亦族子也。隶成都者，自居体始著。三世以上，惟
曰出井疆莫可考。居体登熙宁第，官至朝请大夫。王
公素使东蜀，知其贤，延请权领怀安军事，卒。怀安、居
体素号“乡先生”，著书为多，诸生从之，广多知名。九子，
二以赏淂官，某独久游太学，以恩得官。二子：昌世、昌
泰，皆登第。昌世官至朝散大夫，位至郡守。昌泰为四
川类试第一，尝除太学博士，后徙将作丞，又丞太府，
兼户曹郎，出提举常平浙东，移节浙西，旋报罢归，起
知利州，除职帅夔，卒。从子子皆有官，即成都温江以
“勾”为氏，犹有勾惟立，唐末入蜀，即其祖，亦曰避高宗
讳，改为复姓，而世次率不合。曰廉，登进士，官至朝议
大夫，诸子皆有官，从子震、雱，同登进士，即隶成都者。
温江则以中立为祖，曰是在雍熙间，以宗学名，曰：宗
正之兄也。宗正生希仲，亦世其学，以科第位至光禄
卿。王公安石铭其基曰：“勾宗华阳，世实兆京。”其援据
云尔，而世亦莫可考。又如眉之钩嘉，普之勾永康，荥
之勾龙，其先皆称同族。然永康、勾龙，绍兴间为御史
中丞，曰如渊，其复姓亦有旨，至今诸族莫能一。大抵
氏族学废，今为甚，识之以“劝来者。”

后汉